11/05/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 2 de maio de 2018, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Cabanas (expediente IN407A 2017/140-1)

Resolución do 2 de maio de 2018, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Cabanas (expediente IN407A 2017/140-1) Expediente: IN407A 2017/140-1 Promotor: Sucesores de Hannan Espigul Calon, S. L. Denominación da instalación: LMTS, CT Os Castaños - CT Pinamar e CT Pinamar. Concello: Cabanas FEITOS 1. O 14 de setembro de 2017 o promotor solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG do 21 de novembro de 2017 e no BOP do 31 de outubro de 2017.3. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión 6. As características técnicas da instalación son as seguintes:  CTC PINAMAR: Centro de transformación interior prefabricado CT PINAMAR, incluindo dúas celas de entrada/saída de liña motorizadas e unha cela de protección para un transformador de 400 kVA, coa fin de subministrar ós servizos auxiliares do edificio e a conexión de rede de baixa tensión de distribución, no lugar de Os Castaños, no concello de Cabanas.  Liña soterrada, a 15 kV en condutor tipo RHZ1-2OL-12/20 kV 3x(1x240) mm 2 AI, dunha lonxitude de 55 metros, coa orixe na cela de liña do centro de transformación CT Os Castaños e final na cela de liña do CT Pinamar.  CTC Os Castaños: montaxe de 1 cela de entrada/saída de liña motorizada. O orzamento da instalación segundo proxecto é de 40.403,25 €. 7. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa e a autorización administrativa de construción á instalación de distribución eléctrica indicada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación:  As declaracións de conformidade relativas ao material ou equipo, e as certificacións ou homologacións se procede.  Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 2 de maio de 2018. Isidoro Martínez Arca Xefe territorial da Coruña